钦定古今图书集成/明伦汇编/氏族典/第271卷 > 王爚
## 钦定古今图书集成/明伦汇编/氏族典/第271卷 > 王爚

按《宋史王爚传》：“爚字仲潜，一字伯晦，绍兴新昌人。登
嘉定十二年进士第，知常熟县。绍定四年，江淮制置
使，辟通判泰州。五年，差知滁州。端平元年，知瑞州。嘉
熙元年，提辖左藏东西库，二年，迁籍田令。淳祐二年，
改监三省枢密院门，五年，迁太府寺丞，秘书丞，户部
郎官、淮西总领，主管右曹。六年，为尚书左司员外郎”，
七年，迁秘书少监，以“侍御史周坦言，罢为福建提点
刑狱，差知温州。”十年，差知宁国府，迁太府卿。宝祐元
年，试司农卿，以右文殿修撰提举太平兴国宫。五年，
京湖宣抚大使赵葵辟为判官。开庆元年，召授集英
殿修撰、枢密都承旨。景定二年，迁礼部尚书、知平江
府、淮浙发运使。五年，召赴行在，进端明殿学士、提举
佑神观。咸淳元年二月，拜签书枢密院事。闰月，同知
枢密院事。二年，拜参知政事。三年，知枢密院事。乞祠
禄，乃授资政殿学士、知庆元府。七年，充上蔡书院山
主。八年，加观文殿学士、提举万寿宫。十年，以爚为左
丞相。德祐元年，乞假以宣抚、招讨等职，乃授观文殿
大学士、浙西江东路宣抚招讨大使，置司在京，以备
咨访。进少保、左丞相，特授观文殿大学士，充醴泉观
使。爚为人清修刚劲。似道归天台葬母，过新昌，爚独
不见之。后以元老入相位，值国势艰危之际，天下所
属望也，而卒与陈宜中不协而去云。